Imtella' Settembru 10, 2021 - Aġġornata 10 Ta' Settembru, 2021 1:08pm Password hija taħlita ta' ittri, numri u karattri oħra wżati għal komunikazzjoni ma' persuna oħra, ma' kompjuter, tablet jew smartphone biex tagħti prova tal-identità tiegħek. Password magħmula minn numri biss hija magħrufa aħjar bħala pin, 'personal identification number'. Tajjeb inżommu f'rasna li password ma għandiex għalfejn tkun magħmula minn kelma li teżisti. Jekk wieħed jaħseb f'kelma ivvintata li jkun kapaċi jiftakar, dan ser ikun aktar diffiċli għal individwu b'intenzjonijiet ħżiena biex jiddeċifra xi tkun il-password. Apparti taħlita ta' ittri, numri u simboli, idealment password tkun ukoll twila. Huwa essenzjali li l-passwords ma jinkitbux fuq xi karta, m'għandhomx jerġgħu jintużaw u qatt ma għandna ngħadduhom lill-persuni terzi. Dejjem ipproteġi lilek innifsek b'password b'saħħitha!